CELEX: 32015R2016
Language: bg
Date: 2015-11-11 00:00:00
Title: Регламент за изпълнение (ЕС) 2015/2016 на Комисията от 11 ноември 2015 година за определяне на технически стандарти за изпълнение по отношение на капиталовия индекс за симетричната корекция на стандартната капиталова такса върху ценните книжа в съответствие с Директива 2009/138/ЕО на Европейския парламент и на Съвета (Текст от значение за ЕИП)

12.11.2015   
            
            
               BG
            
            
               Официален вестник на Европейския съюз
            
            
               L 295/18
            
         РЕГЛАМЕНТ ЗА ИЗПЪЛНЕНИЕ (ЕС) 2015/2016 НА КОМИСИЯТА
   от 11 ноември 2015 година
   за определяне на технически стандарти за изпълнение по отношение на капиталовия индекс за симетричната корекция на стандартната капиталова такса върху ценните книжа в съответствие с Директива 2009/138/ЕО на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II) (1), и по-специално член 109а, параграф 2, буква б) от нея,
   като има предвид, че:
   
               (1)
            
            
               За да се гарантира, че капиталовият индекс измерва пазарната цена на диверсифициран портфейл от капиталови инструменти, който е представителен за естеството на капиталовите инструменти, които обикновено се държат от застрахователните и презастрахователните предприятия, съгласно изискванията на член 172 от Делегиран регламент (ЕС) 2015/35 на Комисията (2), той следва да бъде съставен от няколко съществуващи индекса на капиталови инструменти за съответните пазари. С цел равнищата на тези капиталови индекси да бъдат съпоставими, равнището на всеки индекс в началото на съответния период, посочен в член 106, параграф 2 от Директива 2009/138/ЕО, следва да се определи на 100 процентни пункта.
            
         
               (2)
            
            
               Стойността на всеки капиталов индекс се колебае през деня. Следователно е необходимо да се поясни коя стойност трябва да бъде използвана за определен ден. Тъй като фондовите борси не са отворени за търговия всеки ден, е необходимо също така да се уточни за кои дни трябва да се изчисляват равнищата на капиталовия индекс. Поради тази причина следва да бъдат включени определения на термините „последно равнище“ и „работен ден“.
            
         
               (3)
            
            
               Капиталовият индекс следва да бъде съобразен с изискванията, посочени в член 172 от Делегиран регламент (ЕС) 2015/35.
            
         
               (4)
            
            
               Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за застраховане и професионално пенсионно осигуряване.
            
         
               (5)
            
            
               Европейският орган за застраховане и професионално пенсионно осигуряване проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на застраховането и презастраховането, създадена с член 37 от Регламент (ЕС) № 1094/2010 на Европейския парламент и на Съвета (3),
            
         ПРИЕ НАСТОЯЩИЯ РЕГЛАМЕНТ:
   Член 1
   Определения
   За целите на настоящия регламент се прилагат следните определения:
   
               1)
            
            
               „последно равнище“ означава последната стойност на капиталовия индекс за референтния ден, публикувана от доставчика на капиталовия индекс;
            
         
               2)
            
            
               „работен ден“ означава всеки ден, различен от събота и неделя.
            
         Член 2
   Изчисляване на капиталовия индекс
   1.   Равнището на капиталовия индекс, посочен в член 106, параграф 2 от Директива 2009/138/ЕО, се определя за всеки работен ден.
   Равнището на капиталовия индекс за конкретен работен ден е сборът от приносите на всички включени в приложението капиталови индекси за съответния работен ден.
   Приносът на всеки от посочените в приложението капиталови индекси за даден работен ден е произведението от неговото нормализирано равнище за работния ден и съответното тегло в капиталовия индекс, както е посочено в приложението.
   2.   За всеки от посочените в приложението капиталови индекси неговото нормализирано равнище за съответния работен ден е последното равнище на този работен ден, разделено на неговото последно равнище на първия ден на 36-месечния период, който приключва в последния работен ден, за който се изчислява равнището на капиталовия индекс съгласно определението в член 172, параграф 1 от Делегиран регламент (ЕС) 2015/35. Когато последното равнище на капиталовия индекс не е налично за определен ден, може да се използва наличното последно равнище преди този ден.
   Член 3
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 ноември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 335, 17.12.2009 г., стр. 1.
   
      (2)  Делегиран регламент (ЕС) 2015/35 на Комисията от 10 октомври 2014 г. за допълнение на Директива 2009/138/ЕО на Европейския парламент и на Съвета относно започването и упражняването на застрахователна и презастрахователна дейност (Платежоспособност II) (ОВ L 12, 17.1.2015 г., стр. 1).
   
      (3)  Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (ОВ L 331, 15.12.2010 г., стр. 48).
   
      ПРИЛОЖЕНИЕ
      
         Капиталови индекси и тегла
      
      
                  Капиталови индекси (ценови индекси)
               
               
                  Тегло
               
            
                  AEX
               
               
                  0,14
               
            
                  CAC 40
               
               
                  0,14
               
            
                  DAX
               
               
                  0,14
               
            
                  FTSE All-Share Index
               
               
                  0,14
               
            
                  FTSE MIB Index
               
               
                  0,08
               
            
                  IBEX 35
               
               
                  0,08
               
            
                  Nikkei 225
               
               
                  0,02
               
            
                  OMX Stockholm 30 Index
               
               
                  0,08
               
            
                  S&P 500
               
               
                  0,08
               
            
                  SMI
               
               
                  0,02
               
            
                  WIG 30
               
               
                  0,08